stanford-oval/wikipedia huggingface dataset:
Sardinian ralli 2023

|  Sardinian ralli 2023 |
| --- | --- |
 6. osakilpailu 13 osakilpailusta kaudella 2023. 
Ajankohta:  1.–4. kesäkuuta 2023
Pituus:  19 erikoiskoetta, 322,75 km


Palkintokoroke
Voittaja:   Thierry Neuville    Martijn Wydaeghe  (Hyundai Shell Mobis WRT)
Toinen:   Esapekka Lappi    Janne Ferm  (Hyundai Shell Mobis WRT)
Kolmas:   Kalle Rovanperä    Jonne Halttunen  (Toyota Gazoo Racing WRT)
WRC2
Palkintokoroke
Voittaja:   Andreas Mikkelsen    Torstein Eriksen  (Toksport WRT 3)
WRC3
Palkintokoroke
Voittaja:   Roope Korhonen    Anssi Viinikka
JWRC
Palkintokoroke
Voittaja:   William Creighton    Liam Regan
Sardinian ralli 2023 oli rallin maailmanmestaruussarjan kilpailu kaudella 2023. Kilpailu järjestettiin 1.–4. kesäkuuta 2023. Kilpailun keskuspaikka oli Olbiassa.
Kilpailuun kuului 19 erikoiskoetta, joiden pituus oli 322,75 kilometriä. Siirtymiä oli yhteensä 847,31 kilometriä.
Kilpailu oli kauden kuudes.
Kilpailijat

| Rally1-autot> Nro | Rally1-autot> Kuljettaja | Rally1-autot> Kartanlukija | Rally1-autot> Talli | Rally1-autot> Auto | Rally1-autot> Mestaruuskilpailu | Rally1-autot>  | Rally1-autot>  | Rally1-autot>  |
| --- | --- | --- | --- | --- | --- | --- | --- | --- |
| 4 |  Esapekka Lappi |  Janne Ferm |  Hyundai Shell Mobis WRT | Hyundai i20 N Rally1 | kuljettaja, kartanlukija, valmistaja |  |  |  |
| 6 |  Daniel Sordo |  Cándido Carrera |  Hyundai Shell Mobis WRT | Hyundai i20 N Rally1 | kuljettaja, kartanlukija, valmistaja |  |  |  |
| 7 |  Pierre-Louis Loubet |  Nicolas Gilsoul |  M-Sport Ford WRT | Ford Puma Rally1 | kuljettaja, kartanlukija, valmistaja |  |  |  |
| 8 |  Ott Tänak |  Martin Järveoja |  M-Sport Ford WRT | Ford Puma Rally1 | kuljettaja, kartanlukija, valmistaja |  |  |  |
| 11 |  Thierry Neuville |  Martijn Wydaeghe |  Hyundai Shell Mobis WRT | Hyundai i20 N Rally1 | kuljettaja, kartanlukija, valmistaja |  |  |  |
| 17 |  Sébastien Ogier |  Vincent Landais |  Toyota Gazoo Racing WRT | Toyota GR Yaris Rally1 | kuljettaja, kartanlukija, valmistaja |  |  |  |
| 18 |  Takamoto Katsuta |  Aaron Johnston |  Toyota Gazoo Racing WRT | Toyota GR Yaris Rally1 | kuljettaja, kartanlukija |  |  |  |
| 33 |  Elfyn Evans |  Scott Martin |  Toyota Gazoo Racing WRT | Toyota GR Yaris Rally1 | kuljettaja, kartanlukija, valmistaja |  |  |  |
| 69 |  Kalle Rovanperä |  Jonne Halttunen |  Toyota Gazoo Racing WRT | Toyota GR Yaris Rally1 | kuljettaja, kartanlukija, valmistaja |  |  |  |
Lähde: 
Kilpailuun ilmoittautui yhdeksän Rally1-autoa ja 40 WRC2-autoa. Kilpailussa oli mukana myös Rally3- ja Rally4-autoja.
Tulokset

| Merkintä | Luokka |
| --- | --- |
WRC: Rallin MM-sarjaan osallistuja, oikeutettu valmistajien pisteisiin.
WRC: Osallistuja MM-sarjaan, ei valmistajan pisteille.
WRC2: Rekisteröitynyt osallistuja WRC-2 -mestaruuteen
WRC3: Rekisteröitynyt osallistuja WRC-3 -mestaruuteen

| Sija> Yleiskilpailu | Kuljettaja> Yleiskilpailu | Kartanlukija> Yleiskilpailu | Auto> Yleiskilpailu | Talli> Yleiskilpailu | Aika> Yleiskilpailu | Ero> Yleiskilpailu | Luokka> Yleiskilpailu |
| --- | --- | --- | --- | --- | --- | --- | --- |
| 1. |  Thierry Neuville |  Martijn Wydaeghe | Hyundai i20 N Rally1 | Hyundai Shell Mobis WRT | 3.40.01,4 | 0.0 | WRC |
| 2. |  Esapekka Lappi |  Janne Ferm | Hyundai i20 N Rally1 | Hyundai Shell Mobis WRT | 3:40.34,4 | +33,0 | WRC |
| 3. |  Kalle Rovanperä |  Jonne Halttunen | Toyota GR Yaris Rally1 | Toyota Gazoo Racing WRT | 3:41.56,7 | +1.55,3 | WRC |
| 4. |  Elfyn Evans |  Scott Martin | Toyota GR Yaris Rally1 | Toyota Gazoo Racing WRT | 3:45.21,9 | +5.20,5 | WRC |
| 5. |  Andreas Mikkelsen |  Torstein Eriksen | Škoda Fabia RS Rally2 | Toksport WRT 3 | 3:49.34,7 | +9.33,3 | WRC2 |
| 6. |  Teemu Suninen |  Mikko Markkula | Hyundai i20 N Rally2 | Hyundai Motorsport N | 3:51.50,3 | +11.48,9 | WRC2 |
| 7. |  Kajetan Kajetanowicz |  Maciej Szczepaniak | Škoda Fabia RS Rally2 | Kajetan Kajetanowicz | 3:52.47,5 | +12.46,1 | WRC2 |
| 8. |  Yohan Rossel |  Arnaud Dunand | Citroën C3 Rally2 | PH Sport | 3:52.54,9 | +12.53,5 | WRC2 |
| 9. |  Mikolaj Marczyk |  Szymon Gospodarczyk | Škoda Fabia RS Rally2 | Miko Marczyk | 3:55.35,2 | +15.33,8 | WRC2 |
| 10. |  Erik Cais |  Petr Těšínský | Škoda Fabia RS Rally2 | Erik Cais | 3:56.50,8 | +16.49,4 | WRC2 |
Lähde:
Tulokset > Power Stage -sijoitukset

| Sija | Kuljettaja | Aika | Luokka | Pisteet |
| --- | --- | --- | --- | --- |
| 1. |  Kalle Rovanperä | 5.55,0 | WRC | 5 |
| 2. |  Ott Tänak | +4,7 | WRC | 4 |
| 3. |  Takamoto Katsuta | +4,8 | WRC | 3 |
| 4. |  Elfyn Evans | +6,7 | WRC | 2 |
| 5. |  Sébastien Ogier | +6,8 | WRC | 1 |
Lähde:
Samantha (televisiosarja)

| Samantha> Samantha Who? |
| --- | --- |
Tyyli:  tilannekomedia
Kestoaika:  22 min
Luoja(t):  Cecelia Ahern   DOn Todd
Pääosissa:  Christina Applegate   Jennifer Esposito   Kevin Dunn   Melissa McCarthy   Tim Russ   Barry Watson   Jean Smart
Alkuperämaa:   Yhdysvallat
Alkuperäiskieli:  englanti
Verkko:   ABC    Nelonen
Esitetty:  15. lokakuuta 2007 – 23. heinäkuuta 2009
Tuotantokausia:  2
Jaksoja:  35
Tuotanto
Tuottaja(t):  John Amodeo
Vastaava(t) tuottaja(t):  Don Todd   Peter Traugott
Aiheesta muualla
IMDb 
Samantha (Samantha Who?) on yhdysvaltalainen tilannekomediasarja, jota esitettiin 15. lokakuuta 2007 – 23. heinäkuuta 2009 ABC:llä. Sarjan loivat Cecelia Ahern ja Don Todd, joka tuottaa myös sarjaa. Vaikka sarja keräsikin paljon katsojia ensimmäisellä kaudellaan, komedia menetti suuren osan katsojistaan toisen kauden aikana ja ABC päätti lopettaa sarjan toukokuussa 2009.
Juoni

Sarja keskittyy Samantha Newlyyn (Christina Applegate), 30-vuotiaaseen kiinteistövälitysyrityksen varajohtajaan, joka saa muistinmenetyksen jouduttuaan auton yliajamaksi. Herätessään onnettomuuden jälkeen, Samantha tajuaa olleensa aikaisemmin itsekäs ja epäpidetty ihminen ja yrittääkin siitä lähtien olla parempi tytär vanhemmilleen Howardille (Kevin Dunn) ja Reginalle (Jean Smart), parempi ystävä itsekeskeiselle Andrealle (Jennifer Esposito) ja hyväätarkoittavalle Danalle (Melissa McCarthy), sekä parempi tyttöystävä on/off-poikaystävälleen Toddille (Barry Watson). Samanthan muuttumista "vanhasta Samista" "uudeksi Samiksi" seuraa vierestä hapan ovimies, Frank (Tim Russ).
Näyttelijäkokoonpano

Christina Applegate – Samantha Newly
Jennifer Esposito – Andrea Belladonna
Kevin Dunn – Howard Newly
Melissa McCarthy – Dena
Tim Russ – Frank
Barry Watson – Todd Deepler
Jean Smart – Regina Newly
Näyttelijäkokoonpano > Katsojamäärät

Samanthan tuotantokausien katsojamäärät (perustuen jaksojen keskimääräisiin katsojalukuihin) ABC:llä:
HUOM: Jokainen Yhdysvalloissa esitetty kausi alkaa syyskuun lopussa ja päättyy toukokuun lopussa, tai kesäkuun alussa.
| Kausi | Jaksot | Esitysaika (USA) | Ensiesitys | Viimeinen esitys | TV-kausi | # | Katsojia  (miljoonissa) |
| --- | --- | --- | --- | --- | --- | --- | --- |

| 1 | 15 | Maanantaisin 21:30 (15. lokakuuta 2007 - 19. marraskuuta 2007)  Maanantaisin 21.00 (26. marraskuuta 2007 - 10. joulukuuta 2007) Maanantaisin 21.30 (7. huhtikuuta 2008 - 12. toukokuuta 2008) | 15. lokakuuta 2007 | 12. toukokuuta 2008 | 2007-2008 | #26 | 11.82 |
| 2 | 22 | Maanantaisin 21.30 (13. lokakuuta 2008 - 1. joulukuuta 2008)   Torstaisin 20.30 (26. maaliskuuta 2009 - 18. kesäkuuta 2009)   Torstaisin 20.00 (25. kesäkuuta 2009 - 23. heinäkuuta 2009) | 13. lokakuuta 2008 | 23. heinäkuuta 2009 | 2008-2009 | #54 | 8.9 |
Aiheesta muualla

(Arkistoitu – Internet Archive)
Sanni Pajasmaa

| Sanni Pajasmaa> Henkilötiedot |
| --- | --- |
Koko nimi:  Sanni Ida Matilda Pajasmaa
Syntynyt: 6. helmikuuta 1999 (ikä 25) Helsinki, Suomi
Yleisurheilija
Pituus:  182 cm
Paino:  66 kg
Laji:  seitsenottelu
Seura:  HIFK-Friidrott
Valmentaja:  Mervi Brandenburg (ent. Laurén), Antti Kalliomäki
Ennätykset:  seitsenottelu: 5329 pistettä (Tampere 2018) myötätuulitulos 5332 pistettä (Jessheim 2018) seiväshyppy: 3,80 m (Somero 2015)
 Tietolaatikko päivitetty 12.7.2018 
Sanni Ida Matilda Pajasmaa (s. 6. helmikuuta 1999 Helsinki) on suomalainen yleisurheilija, jonka päälaji on seitsenottelu. Hän edustaa helsinkiläistä HIFK-Friidrottia, johon hän siirtyi vuodeksi 2015. Sitä ennen Pajasmaa edusti Nurmijärven Yleisurheilua. Pajasmaa on opiskelija ja kuuluu Pääkaupunkiseudun urheiluakatemia Urhean yleisurheilijoihin. Häntä on syksystä 2014 asti valmentanut Mervi Brandenburg.
Pajasmaa aloitti yleisurheilun ollessaan ensimmäisellä luokalla. Hän harrasti nuorena monia lajeja, joista seiväshyppy vakiintui päälajiksi. Pajasmaa kärsi nuorena useista loukkaantumisista, joiden takia kaudet 2012–2016 olivat rikkonaisia.
Pajasmaa vaihtoi kaudeksi 2017 päälajikseen seitsenottelun. Hän perusteli vaihtoa kyllästymisellä ainoastaan yhden lajin harjoitteluun. Heti samana vuonna Pajasmaa otteli 4998 pisteen tuloksen.
Pajasmaa teki arvokilpailudebyyttinsä Suomen joukkueessa Tampereella järjestetyissä alle 20-vuotiaiden maailmanmestaruuskilpailuissa 2018. Hän oli rikkonut MM-kilpailujen tulosrajan aiemmin samana vuonna nuorten moniotteluiden PM-kilpailuissa Jessheimissa Norjassa. Pajasmaa otteli MM-kilpailuissa 5229 pistettä, sallittujen tuuliolojen ennätyspisteensä, ja sijoittui 18:nneksi. Hän oli MM-tilastossa 23:s ennen MM-kilpailuita. Pajasmaa oli asettanut tavoitteekseen ennätyspisteet ja piti 5500 pisteen saavuttamista realistisena.
Ennen MM-kilpailuita Pajasmaa oli edustanut Suomea nuorten Pohjoismaiden mestaruuskilpailuissa 2017 ja 2018. Hänet nimettiin nuorten maajoukkueen valmennusryhmään kaudeksi 2017–2018. Pajasmaa on voittanut nuorten sarjoista useita SM-mitaleita sekä Suomen ruotsinkielisen urheiluliiton mestaruuksia. Seitsenottelun lisäksi hän on voittanut nuorten SM-mitaleita viisiottelussa, seiväshypyssä, kuulantyönnössä, 4 x 100 metrin viestissä sekä 4 x 300 metrin viestissä. Kalevan kisoissa Pajasmaa on parhaimmillaan sijoittunut seiväshypyssä kahdeksanneksi vuonna 2015 ja seitsenottelussa seitsemänneksi vuonna 2017.
Pajasmaa on nimennyt vahvuudekseen kyvyn tehdä onnistuneita suorituksia senkin jälkeen, vaikka yksi laji epäonnistuisi, sekä juoksukunnon. Hänen mielestään sadan metrin aitajuoksu ja pituushyppy ovat hänelle parhaita seitsenottelun lajeista. Pajasmaa on asettanut tavoitteikseen aikuisten arvokilpailuihin pääsemisen sekä 6000 pisteen saavuttamisen.
Ennätykset

Pajasmaan paras tulos seitsenottelussa on 5332 pistettä, mutta tulos ei kelpaa viralliseksi ennätykseksi liian voimakkaiden tuulien takia. Sallituissa oloissa Pajasmaa on otellut 5329 pistettä.
| 0 | 1 | 2 | 3 | 4 |
| --- | --- | --- | --- | --- |
| Laji | Ennätys | Ajankohta | Ennätyssarjassa (myötätuulitulos) | Ennätyssarjassa (sallitut olot) |
| 100 metrin aitajuoksu | 14,39 s | Jämsä 28.6.2018 | 14,30 s (936 pistettä) | 14,49 s (910 pistettä) |
| Korkeushyppy | 1,68 m | Jyväskylä 19.7.2018 | 1,64 m (783 pistettä) | 1,65 m (795 pistettä) |
| Kuulantyöntö | 13,59 m | Turku 24.2.2017 | 12,11 m (668 pistettä) | 12,67 m (706 pistettä) |
| 200 metrin juoksu | 25,34 s | Tampere 12.7.2018 | 25,20 s (869 pistettä) | 25,34 s (856 pistettä) |
| Pituushyppy | 5,73 m | Jämsä 30.6.2018 | 6,11 m (883 pistettä) | 5,64 m (741 pistettä) |
| Keihäänheitto | 34,59 m | Riihimäki 10.9.2017 | 28,70 m (452 pistettä) | 34,50 m (562 pistettä) |
| 800 metrin juoksu | 2.23,73 min | Kangasala 27.5.2018 | 2.26,21 min (741 pistettä) | 2.24,81 min (759 pistettä) |
Pajasmaan ennätys seiväshypyssä on 3,80 m.
Arvokilpailuedustukset

Alle 20-vuotiaiden maailmanmestaruuskilpailut 2018 (18:s sija)
Jevgeni Spangenberg

Jevgeni Spangenberg (ylärivi, komas oikealta).
Jevgeni Pavlovitš Spangenberg (ven. Евге́ний Па́влович Спа́нгенберг; 1898 Taka-Baikalia – 1968) oli neuvostoliittolainen lintutieteilijä ja luontokirjailija.
Spangenberg oli syntyisin aatelisesta von Spangenberg-suvusta. Valmistuttuaan kymnaasista hän joutui puna-armeijaan ja kotiutettiin 1921. Hän opiskeli Moskovan yliopistossa ja valmistui 1930. Tämän jälkeen hän työskenteli Riista- ja turkiseläintuotannon tutkimuslaitoksessa ja osallistui useille tutkimusmatkoille, joilla hän keräsi huomattavat kokoelmat, ja jotka hän lahjoitti Moskovan yliopiston eläintieteelliselle museolle, jonne hän pääsi töihin 1946. Hän toimi lintutieteen osaston vanhempana tutkijana vuodesta 1950 alkaen ja osallistui Ptitsy Sovetskogo Sojuza-teoksen (1951–1954) toimittamiseen. Spangenberg oli ensimmäinen munakokoelmien keräilijä Venäjällä.
Itamós

| Itamós Ίταμος |
| --- | --- |
 Kunnallisyksikön sijainti
 Itamós
 Koordinaatit: 39°13′10″N, 21°49′3″E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Thessalia
Alueyksikkö:  Kardítsa
Kunta:  Kardítsa
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  230102
Väkiluku (2011):  2 657
 – Kylä:  0
Aikavyöhyke:  UTC+2
 – Kesäaika:  UTC+3
Rekisterikilpi:  KA
Infobox OKVirheellinen NIMI-arvo: 
Itamós (kreik. Ίταμος) on Kreikan kylä sekä samanniminen Kardítsan kunnan kunnallisyksikkö (Δημοτική Ενότητα Ιτάμου, Dimotikí Enótita Itámou) ja entinen itsenäinen kunta. Se sijaitsee Kardítsan alueyksikössä Thessalian alueella. Koko kunnallisyksikön väkiluku on 2 657. Varsinainen Itamóksen kylä on asumaton (vuonna 2011).
Itamóksen kylä sijaitsee linnuntietä noin 19 kilometriä lounaaseen Kardítsasta. Itamóksen kunnallisyksikkö käsittää Kardítsan kunnan lounaisosan. Sen suurin asutus on Kallíthiron kylä. Itamós oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kardítsan kuntaan yhdessä Kallifónin, Kámpoksen ja Mitrópolin kanssa, jolloin se muuttui uuden kunnan kunnallisyksiköksi.
Kunnallisyksikön osat

Itamóksen kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Amárantos | Amárantos | 88 |
| Amárantos | Koútsouro | 23 |
| Ampelikó | Ampelikó | 358 |
| Kallíthiro | Kallíthiro | 928 |
| Karoplési | Agía Agáthi | 18 |
| Karoplési | Anthiró | 68 |
| Karoplési | Giannousaíika | 44 |
| Karoplési | Karoplési | 111 |
| Karoplési | Koukkaíika | 18 |
| Kastanéa | Kastanéa | 196 |
| Kastanéa | Koutsopápoulos | 8 |
| Kastanéa | Moúcha | 90 |
| Katafýgio | Katafýgio | 154 |
| Neráida | Mégas Lákkos | 6 |
| Neráida | Neráida | 142 |
| Neráida | Sarantáporo | 119 |
| Rachoúla | Ítamos | 0 |
| Rachoúla | Palaiozoglópi | 1 |
| Rachoúla | Rachoúla | 251 |
| Rachoúla | Zogrí | 34 |
Yhteensä: 2 657
Seppäkotingat

| Seppäkotingat |
| --- | --- |
 Etelänseppäkotinga (Procnias nudicollis)
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kotingat Cotingidae
Suku::  Seppäkotingat Procnias  Illiger, 1811
Katso myös
   Seppäkotingat Wikispeciesissä   Seppäkotingat Commonsissa 
Infobox OKNimi-testi OK: 
Seppäkotingat (Procnias) on kotingojen heimoon kuuluva varpuslintusuku. Sukuun kuuluu BirdLifen mukaan neljä lajia.
Seppäkotingoihin kuuluvia lajeja

Etelänseppäkotinga (Procnias nudicollis)
Partaseppäkotinga (Procnias averano)
Seppäkotinga (Procnias tricarunculatus)
Valkoseppäkotinga (Procnias albus)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Procnias (englanniksi)
Jeremy Wotherspoon

| Mitalit | Mitalit | Mitalit |  |
| --- | --- | --- | --- |
|  Jeremy Wotherspoon |  Jeremy Wotherspoon |  Jeremy Wotherspoon |  |
Maa:   Kanada
Miesten pikaluistelu
|  Olympialaiset  |  Olympialaiset  |  Olympialaiset  |  |
|  Hopeaa | Nagano 1998 | 500 metriä |  |
| Sprinttereiden MM-kilpailut  | Sprinttereiden MM-kilpailut  | Sprinttereiden MM-kilpailut  |  |
|  Kultaa | Calgary 1999 | sprintti |  |
|  Kultaa | Soul 2000 | sprintti |  |
|  Kultaa | Hamar 2002 | sprintti |  |
|  Kultaa | Calgary 2003 | sprintti |  |
|  Hopeaa | Berliini 1998 | sprintti |  |
|  Hopeaa | Nagano 2004 | sprintti |  |
|  Hopeaa | Salt Lake City 2005 | sprintti |  |
|  Hopeaa | Heerenveen 2008 | sprintti |  |
|  Pronssia | Inzell 2001 | sprintti |  |
| Matkakohtaiset MM-kilpailut  | Matkakohtaiset MM-kilpailut  | Matkakohtaiset MM-kilpailut  |  |
|  Kultaa | Salt Lake City 2001 | 1 000 metriä |  |
|  Kultaa | Berliini 2003 | 500 metriä |  |
|  Kultaa | Soul 2004 | 500 metriä |  |
|  Kultaa | Nagano 2008 | 500 metriä |  |
|  Hopeaa | Calgary 1998 | 1 000 metriä |  |
|  Hopeaa | Salt Lake City 2001 | 500 metriä |  |
|  Hopeaa | Soul 2004 | 1 000 metriä |  |
|  Pronssia | Calgary 1998 | 500 metriä |  |
|  Pronssia | Nagano 2000 | 500 metriä |  |
|  Pronssia | Inzell 2005 | 500 metriä |  |
Jeremy Lee Wotherspoon (s. 26. lokakuuta 1976 Humboldt, Saskatchewan, Kanada) on kanadalainen pikaluistelija.
Wotherspoon ajautui pikaluistelun pariin aluksi vain, koska ajatteli siitä olevan hyötyä hänen jääkiekkoilu-uralleen. Hän kilpaili sekä pitkän radan että lyhyen radan pikaluistelussa ja valitsi lopulta perinteisen pikaluistelun lajikseen. 17-vuotiaana hän siirtyi Kanadan maajoukkueen kanssa Calgaryyn.
Vuonna 1997 Wotherspoon voitti ensimmäiset maailmancupin kilpailunsa. 1998 Naganon olympialaisissa hän sijoittui hopealle 500 metrillä. 2002 Salt Lake Cityn olympialaiset olivat ennakkosuosikki Wotherspoonille pettymys, kun hän kaatui heti 500 metrin lähdössä. Hän on voittanut sprintterien maailmanmestaruuden neljästi (1999, 2000, 2002, 2003), saanut hopeaa neljästi (1998, 2004, 2005, 2008) ja pronssia kerran (2001). Matkakohtaisissa MM-kisoissa Wotherspoon on voittanut kultaa 500 metrillä vuosina 2003, 2004 ja 2008, hopeaa 2001 ja pronssia 1998, 2000 ja 2005. 1000 metrillä hän on saavuttanut kultaa vuonna 2001 ja hopeaa vuosina 1998 ja 2004. Maailmancupin kokonaiskilpailun hän on voittanut 500 metrillä kahdeksan ja 1 000 metrillä viisi kertaa. Maailmanennätyksiä hän on tehnyt uransa aikana 16.
Wotherspoon lopetti luistelu-uransa kauden 2009–2010 jälkeen. Vuonna 2013 hän ilmoitti tekevänsä paluun ja haluavansa kilpailla Sotšin olympialaisissa 2014.
Henkilökohtaiset ennätykset

500 m: 34,03 (ME) – 9. marraskuuta 2007, Salt Lake City
1 000 m: 1.07,03 – 11. marraskuuta 2007, Salt Lake City
Iso-oliivimesikko

| Iso-oliivimesikko |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Mesikot Meliphagidae
Suku::  Oliivimesikot Timeliopsis
Laji::  griseigula
Kaksiosainen nimi
 Timeliopsis griseigula  (Schlegel, 1871) 
Katso myös
   Iso-oliivimesikko Wikispeciesissä   Iso-oliivimesikko Commonsissa 
Infobox OKNimi-testi OKIUCN-testi OK: 
Iso-oliivimesikko (Timeliopsis griseigula) on mesikoiden heimoon kuuluva varpuslintu.
Levinneisyys

Iso-oliivimesikkoa tavataan Indonesiassa ja Papua-Uudessa-Guineassa. Lajin ei uskota olevan vaarassa, ja se on luokiteltu elinvoimaiseksi.
Itk (täsmennyssivu)

Itk voi tarkoittaa
Ilmatorjuntakanuuna
Ilmatorjuntakoulu ItK
Interaktiivinen tekniikka koulutuksessa -konferenssi
Instrumentaalinen transkommunikaatio eli Electronic Voice Phenomena tai Extremely Low Voice Phenomena (lyhenne EVP)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Itk”, voi hakea sivunnimihaulla, laajalla sivunnimihaulla tai tekstihaulla.
Secret of Mana

| Secret of Mana> Seiken densetsu 2 |
| --- | --- |

Kehittäjä:  Square
Julkaisija:  Square
Jakelija:  Nintendo eShop, Google Play, App Store, Steam ja PlayStation Store
Ohjaaja:  Kōichi Ishii
Tuottaja:  Hiromichi Tanaka
Säveltäjä:  Hiroki Kikuta
Ohjelmoija:  Nasir Gebelli
Pelisarja:  Seiken densetsu
Julkaistu:  Super NintendoJP 6. elokuuta 1993NA 3. lokakuuta 1993EU 24. marraskuuta 1994
Lajityyppi:  Toimintaroolipeli
Pelimuoto:  Yksinpeli, moninpeli
Ikäluokitus:  CERO: A (kaikenikäisille)  ESRB: 10 vuotta tai vanhempi  PEGI 7 
Alusta:  SNES
Jakelumuoto:  pelimoduuli
Lisää peliartikkeleitaVideopelien teemasivulla
Infobox OK  : 
Secret of Mana (alkup. nimi Seiken densetsu 2 (jap. 聖剣伝説2, Seiken densetsu tsū)) on Squaren (nyk. Square Enix) kehittämä ja julkaisema Seiken densetsu -sarjan toimintaroolipeli. Peli julkaistiin vuonna 1993 Super Nintendo Entertainment Systemille. Se uudelleenjulkaistiin 2008 Virtual Consolessa.
Secret of Manassa esiintyi ensimmäisen kerran myöhemmissäkin Seiken densetsu -osissa käytettyjä aineksia, kuten Mana-henget, flammiella ratsastaminen ja pelihahmon ympärillä oleva kehävalikko. Peli on saanut kiitosta erityisesti musiikistaan sekä eloisaksi ja värikkääksi kuvatusta grafiikastaan. Se on useaan otteeseen myös valittu yhdeksi kaikkien aikojen parhaista peleistä.
Pelaaminen

Edetäkseen ylhäältä kuvatussa Secret of Manassa pelaajan on matkustettava hahmojen välisissä keskusteluissa viitattuun kohteeseen ja yleensä voitettava siellä kohdattu vihollinen tai hankittava jokin tietty esine. Pelin ympäristöjä ovat kaupungit, luolastot ja niihin johtavat polut. Myöhemmässä vaiheessa pelaaja voi myös ohjata flammie-olentoa Mode 7 -grafiikalla luodun maailmankartan yllä.
Peli käytti ensimmäisenä sarjassaan kehänmuotoista valikkojärjestelyä, jonka pelihahmoa ympäröivät kuvakkeet esittävät eri toimintoja. Eri valikkoja on useita, ja niitä vaihtaakseen pelaajan on painettava peliohjaimen ylä- tai alanäppäintä; kuvakkeesta toiseen taas siirrytään oikeata tai vasenta suuntanäppäintä painamalla. Kehävalikoiden kautta pelaaja voi säätää pelin asetuksia, liittää hamoille varusteita, käyttää esineitä ja taikoja sekä seurata hahmojensa nykyistä tilaa.
Secret of Manassa on 3 pelattavaa hahmoa, joista pelaaja ohjaa yhtä kerrallaan. Valittua hahmoa seuraavat ryhmäläiset liikkuvat ja hyökkäävät tekoälyn sääteleminä. Peli sisältää myös 2–3 pelaajan moninpeliominaisuuden, jolla voi ohjata manuaalisesti useampaa kuin yhtä hahmoa. Kun konsolista irrotetaan jollekin pelihahmolle osoitettu ohjain, kyseinen hahmo siirtyy automaattisesti tekoälyn ohjattavaksi.
Tarina > Hahmot

Secret of Manan keskeisin hahmo on Mana-miekan vapauttanut poika. Hänen lisäkseen pelattavissa ovat nuori tyttö ja haltia, jotka kykenevät käyttämään magiaa. Pelissä hahmoille ei ole annettu oletusnimiä, mutta japanilaisen version ohjekirjassa heihin viitataan nimillä Randi (poika), Purim (tyttö) ja Popoi (haltia).
Randin hiisiltä pelastanut Purim on Pandoran kuningaskunnan prinsessa. Purim jättää kotinsa suututtuaan isälleen, joka lähetti tyttärensä rakastaman soturin suorittamaan hengenvaarallista tehtävää. Luolakääpiöiden keskuudessa asuva Popoi taas liittyy Randin seurueeseen saadakseen takaisin muistinsa, jonka hän menetti kotipaikkaansa iskeneen tulvan takia.
Tarina > Juoni

Manan voimalla vahvistunut sivilisaatio käytti löytämäänsä avun lähdettä mahtavan Mana-linnakkeen luomiseen. Tämä sai maailmaa tarkkailevat jumalat suuttumaan, mikä johti Mana olemassaoloa uhanneeseen tuhoisaan sotaan. Tilanteen lähestyessä täydellistä tuhoa Mana-miekkaa käyttänyt soturi murskasi linnakkeen, ja sen luonut sivilisaatio kuihtui. Rauha palasi maailmaan, mutta uhka samanlaisen yhteenoton toistumisesta on ajan myötä kasvanut.
Potoksen kylästä poistunut poika kohtaa matkallaan kiveen uponneen miekan. Hän päättää vetää aseen kivestä tietämättömänä siitä, että se on todellisuudessa voimakas Manan miekka. Teon seurauksena miekka menettää pojan kotikylää suojelleen vaikutuksensa, ja useat hirviöt hyökkäävät Potokseen. Kylästään karkotettu poika saa ritari Jemalta ohjeen matkata lännessä sijaitsevaan Vesipalatsiin, jotta maailmaa suojaava voima voitaisiin palauttaa.